**1-жүргізуші:** Нәсілдерге нәсіл болсын нұрлы күн,

 Ынтымақтың шертсем деймін бір жырын,

 Татулығын жырға қосам ұлттардың

 Мақтан қылып ұлыстардың бірлігін.

 Достық тапса діндер менен ділімді

 Салт-дәстүрлер сыйға ұласты бүгінгі,

 Бір туғандай ұлтаралық келісім

 Бір көтерген басқа түскен жүгімді.

 Серт берісіп туыс болып қалуға

 Нәубеттерден аман жеттік дамуға,

 Байтақ елдің биік ұстап байрағын

 Біздің достық мәңгі болып қалуда.

**2-жүргізуші:** Тілі бөлек болғанымен тілек бір

 Ұлы достық мәпелеген жүрек гүл,

 Қазақстан бар ұлысқа шаңырақ

 Шайқалмастан шаттығымыз тіреп тұр.

 Қуаныштан желпілдейді түндігім

 Бар халықтың бірлік тойы күн бүгін,

 Халқым мәңгі ғұмыр кешсін бақытты,

 Бір тамырмен байлап қойған кіндігін!!!

**1-жүргізуші:** Асалаумағаликум бірлігі мен тірлігі жарасқан ағайын

**2-жүргізуші:** Армысыздар берекесімен мерекесі тасыған Отандастар

**1-жүргізуші:** Қазақстан ұлт пен ұлыстың,бауыр мен туыстың, ынтымақпен ту ұстаған мекені

**2-жүргізуші:** Қазақстан аға мен қарындастың, тілекші қауымдастың, ырыстың Отаны

**1-жүргізуші**: Ендеше күн көзіндей жылылықпен, қасиетті ұлылықты паш еткен

**2-жүргізуші:** Адалдықтың есімін,бейбітшілік бесігін тербеткен, мамырлаған мамыражай мереке

**Екеуі:** Құтты болсын баршаңызға

**1-жүргізуші:** Құрметті ата-аналар,ұстаздар, оқушылар! **«Қазақстан –бірлік пен татулықтың мекені»** атты 10 б сынбы оқушылары дайындаған ашық тәрбие сағатымызға қош келдіңіздер.

  **2-жүргізуші:** Мерекелік құттықтау сөз кезегін мектебіміздің директоры Меңсулу Темірханқызына береміз.

**1-жүргізуші Ән: «Бірлігіміз жарасқан» орындайтын Жасмин Думанқызы**

**2-жүргізуші:** 1 - мамыр - Қазақстан халықтарының бірлігі күні. 1995 жылдың наурызында Дүние жүзіне үлгі болып отырған, ұлтаралық татулық пен тұрақтылықтың феномі - Қазақстан халықтары ассамблеясы құрылды. Бұл ешбір елде болмаған ерекше, саяси маңызы зор құрылым.
Бүгінде әрбір ұлтқа салт - дәстүрлерін жаңғыртуға, мәдениеті мен әдебиетін дамытуға, тілінің жетілуіне қамқорлық көрсетілуде. Дегенмен бақыт, әділдік, бейбітшілік, жарқын болашақ үшін күрес олардың бәрінің басын біріктірді.

**1-жүргізуші:** «Бірлігі жоқ ел тозады, бірлігі күшті ел озады» дейді қазақ мақалы.
Қазақстан мемлекеті көп ұлтты. Біздің елімізде жүз отыздан астам ұлттар тұрады: ұйғыр, кәріс, дүнген, өзбек, қырғыз, түрікмен, тәжік, армян, әзербайжан, украин, белорус, түрік, шешен және тағы басқа шет мемлекеттен келген ұлттар біздің елімізде тіршілік етуде. Біз олармен татумыз, доспыз және бір - бірімізбен араласып өмір сүрудеміз.

**2-жүргізуші:** Тілі басқа тілегі бір біргеміз,

Өздеріңмен жүздесеміз күнде біз.

Мақсат ортақ, бейбітшілік ұран боп

Татулықтан бұзылмасын іргеміз.
Ағайын - туған - бар адам.
Адалдық үшін жаралған.
Бар қымбат туыстық,
Баянды болсын тыныштық!

**Шаризат**-Даладай дархан пейілі,шыныдай мөлдір аспаны үшін,қамқалы тонын кигізіп,ас-суын алға тосқаны үшін,тілімізбен дінімізді сақтап қатарға қосқаны үшін ризамын қазақ халқына

 **Айнел**-сан халық болып шерменде,қуғын мен сүргін көргенде бір тәулікте айдалып бас сауғалап келгенде,бауырға басқаныңыз үшін ризамын қазақ халқына

**Жансерік**-Ел намысын қорғайтын жарыстарда үкілеп қосқаның үшін,көтереді деп қайыспай нар жүгін артқаның үшін ризамын елім саған

**Алтынғаным**-Аға ұрпақтың бастаған ісін алға апарар жастарың үшін,жол ашып шынықтырған,даналық тұнып тұрған ризамын елім саған

**Айназым-**Достық ол екі дүниеде өмір сүретін бір жан,осындай достықты ұсынған қазақ халқына ризамын

**Жантөре**-Құшақ жая қарсы алып,бар қуанышымен шаттығын бөліскен қазақтай ұлы елдің еңсесі биік

**Азамат -**Өрге жүзген өнегелі ісімен,әркез жақсы шырайын танытқан қазақ еліне береке орнасын

**Жасмин** -Кең байтақ жеріміздің байлығы осы даланың түпкілікті халқынада,Тағдыр қосып өмір сүріп жатқан басқа ұлт өкілдеріне де молыннан жетеді,сондықтан бақытымен байлығын бірге бөлісе білген қазақ халқының мәртігіне сәйкес мәртебесіде да биік болсын деп тілеймін

**Әсемгул-**қиындықта қол бергеннен асқан берік достық жоқ демекші,қазақтай қазанаты асқақ құрметіне ризамын

**Айнаш**-Достық пейілімен шынайы қарым қатынас сыйлай білген қазақ халқына мың алғыс.

**Нұртас**-Қандастарды бауырымдай көремін,жайма шуақ көңіліне сенемін,қарындастар түтін түтет келдағы қонақ жаймын төрден орын беремін

**Ақгул**-Тамырластар достарым бауырларым,өздеріңсіз қабақ жүдеу,көңіл жарым,дос көңілі қиыры жоқ кең даладай мен үшін,асылсыңдар бәрің,бәрің

**Нұртас**-достыққа үндер халқымның өнегесі,барлық ұлттық тепе тең терезесі араздықтан ұлт пен ұлыс ада болса,отанымның кеңейер керегесі

**Ақгул-**Тату тәтті ел болу тілегіміз,мүдеміз бір ел деп соғар жүрегіміз жұдырықтай жұмылып қайраттансақ,тек биіктен көрінер ұлы еліміз

**Нұртас**-Халқы тыныш жайсаң әрі жайдарлы, жырға тұнған,сырға тұнған аймағы, татулықты биік қойған бәрінен,өр халықпыз бұзылмаған қаймағы

**Ән: хор «Болашағы біз елдің»**

**Қазақтар: Ақгул:** Сіздерді 1 мамыр – Қазақстан халықтарының бірлігі мерекесімен шын жүректен құттықтаймыз!
 **Нұртас:** Бір шаңырақ астындағы халқымыздың ынтымақтастығы мен өзара ауыз бірлігіміз нығая түсіп, республикамыздағы ұлтаралық татулық әрдайым берік болып, достық, бірлік мәңгі жасай берсін!

**Орыстар:Айнаш Жансерік**

Мы искренне поздравляем вас с праздником 1 мая - единством народа Казахстана!

      Солидарность и солидарность наших людей под одной крышей, наше межнациональное согласие в нашей стране всегда сильны, дружба, единство навсегда!

**Ағылшындар:Айкүн**

We sincerely congratulate you on the holiday of May 1 - the Unity of the people of Kazakhstan!

      The solidarity and solidarity of our people under one roof, our interethnic concord in our country is always strong, friendship, unity forever!

**Айкүн:Тақпақ**

**Өзбектер: Алтынғаным Темерлан**

Қазақстан Sizni 1 may - Qozog'iston xalqining birligi bayrami bilan chin dildan tabriklaymiz!       Xalqimizning bir uyingizda birdam ekanligi va hamjihatligi, bizning mamlakatimizdagi millatlararo kelishuv har doim mustahkam, do'stlik, birdamlikdir!

**1-жүргізуші:**
Бүл мереке бұрын бүкіл әлемдік «Еңбекшілер күні» болып тойланды. Қазір ол «Дүниежүзілік ынтымақтастық күні» болып есептеледі

**2-жүргізуші:** Қазақ халқының көсіліп жатқан кең байтақ даласы бар. Осындай байлықтың Қызығын көру үшін бізге тыныштық ауадай қажет. Қазыбек би «Біз қазақ достықты жақтаған елміз, дәм тұзды ақтаған елміз» деген.

**1-жүргізуші:** Қай жағынан айтсақ та бүгінгі біз өмір сүрген заманның ағымы басқа, халқымыз жаппай сауатты. Егемен ел бесігі жыл өткен сайын еңсесін биіктетіп келеді. Тәуелсіз көп ұлтты халықтың арасында «Ши» шығармай бірлікпен ынтымақтың ұйытқысы болып дер кезінде республикадағы ұлттардың ассамблеясының жұмысын жандандырып олардың тілін, әдет ғұрпын насихаттауға мүмкіндік жасалуын қадағалап келеді.

**Азамат:** Бауырласқан тәніміз,

Бұзылмаған антымыз.

Кең даланың ежелгі,

Қазақ дейтін халқымыз.

Өзге ұлттай бізде де,

Бар дәстүр мен салтымыз.

Ағайын туған бар адам,

Адалдық үшін жаралған.

Бар қымбат туыстық,

Баянды болсын тыныштық.

 **Айкүн:** Ауызбірлік пен түсіністік, қарапайым сыйластық үстемдік құрған жерлерге қашанда нәтижелі істердің үйір болатыны белгілі. Біздің елімізде қалыптасқан ұлттар тұтастығы мен халықтар достығының арқасында бүгінде мемлекетіміз өркендеп, ілгері басып келеді.  "Бірлік бар жерде - тірлік бар" дейді біздің халық. Дана жұрт мұны тегіннен-тегін айта салмаса керек. Қазақстан халқының бірлігі күні мерекесі бүгінгі таңда бейбіт өмір мен ынтымаққа тұрмыс кешіп отырған ел тұрғындары үшін ыстық ықылас пен достық ниеттің дәстүрі, асыға күтер мейрамы.

**Рафхат:** Кең байтақ Қазақстанда 130-дан астам ұлт өкілдері тұрып жатыр. Әрине, бұл қазақ халқының ұлылығынан, "Кең болсаң, кем болмайсың" дегендей қазақ халқының пейілінің кеңдігінен басқа ұлт өкілдерінің тұрып жатқан жайы бар.

      **Ақгул:** Қазақ осы - айтатұғын елге сыр,

О, ағайын, халық емес ол кесір.

Қазақ осы - аңғал-саңғал жабусыз,

Қазақ осы - ағыл-тегіл, көл-көсір.

Қазақ осы - дала дейтін, күн дейтін,

Қазақ осы - өнер алды тіл дейтін.

Қазақ осы - карасың ба, ақсың ба,

Қоңырсың ба, жатырқауды білмейтін, - деп жырлаған Қадыр Мырзалиев ағамыз. Сол айтқандай, ұлы қазақ даласында басқа ұлт өкілдерінің бір шаңырақтың астында татулықта, сыйластықта өмір сүріп жатыр.

**Жантөре:**

 Ынтымақ, бірлік, достық, татулық
Бабалардан қалған дәстүр айтулы
Түгелденіп төртеуіміз төрде тұр
Тәуелсіздік туы мәңгі тұғырлыКүте тұғын асыға әр күнін біз,
Арналатын ең тәтті ән жырымыз
Мерекелі мерейлі айдың басы Құтты болсын Бірінші Мамырымыз

 **Айда:**

Назданып бүгін өмір нұрлы күні,
Қыр беттің қызғалдаққа тұнды гүлі.
Мамыр боп, айбары асып асқақтайды,
Еңбек, Бақыт, Береке, Бірлік күні Қаһарман, қас батырға дабылы сай,
Арманға жетелейтін ағыны бай.
Мен сені қуанышпен қарсы аламын,
Ажарың ақ-шуақты мамырым-ай. **Айнаш:** Ақ қара деп алдымен,
Елім бөлмес адамды.
Дәстүр, өнер, салтымен
Таңқалдырған ғаламды.
 Жырласа қазақ, түркімен,
 Молдаван, тәжік үн қосқан.
 Дос жүректер біріккен,
 Мейірлер жарасқан.
**Алтынғаным:** Тыңда, тыңда, тыңда мені,
Ұлы жұртым - орыс халқым.
Сен тербетіп өсіргенсің,
Сенің даңқың - менің даңқым.
 Кім сүймейді ет жақынын, туысын,\
 Украина туысымның бірісің.
 Тұрды биік туымыздай бұл достық,
 Ел басына төнгенде де ұлы сын.
**Темерлан:** Қадірменді бір досымыз – өзбегім,
Қалтқысы жоқ демің бейне өз демім
Өз сөзімдей жанға жайлы сөздерің,
Өз көзімдей күлімдейді көздерің
 Дәм- тұзымыз араласпыз әріден,
 Дастарқандар жайылады сәнімен.
 Палауыңмен басбармағым сыбайлас, Кезек жейміз алма, өрік дәміңнен.

**Айкүн:** Жолым түсіп, тағдыр талап,
Грузин дос, болдым қонақ,
Қазағымдай кең пейілің,
Дастарханды жайдың мол-ақ

Қазақ – қырғыз туыссыңдар, досссыңдар,
Бір тамырдан сендер өскен қос шынар.
Дос туыстар көп болса да дүниеде,
Нақ сендердей нағыз туыс жоқ шығар.
**2-жүргізуші:**Бірлік, ынтымақ, сабырлылық пен парасаттылық ең алдымен өзімізге, қазақтарға керек, - деп көрегенділікпен Елбасымыз айтқандай, біз сияқты көпұлтты мемлекеттің даму болашағының бір көзі - Қазақстан халықтарының бірлігі.

Бейбітшілік жасасын!

Ынтымақ жасасын!

**2-жүргізуші:**Елім менің, жарқыраған, жайнаған,

                                                Бақ біткенде бұлбұл құсы сайраған.

                                                Елім менің биіктігі шарайнам,

                                                Қыран құсы көгінде мың самғаған!

**1-жүргізуші:** Өзбек ұлтының өкіліне сөз берейік.

**Өзбек ұлтының өкілі:** Ең алдымен өзіміздің Қазақстан Республикасының азаматы болғанымды мақтан тұтатынымды айтқым келеді. Қазақ пен өзбек бір тамырдан шыққан халықпыз ғой, қыз алып, қыз берісіп, тату-тәтті өмір сүрудеміз. Жүрегі кең, бауырмал қазақ елінен өз тарапымызға айтылған ауыр сөз, бөтен ой естіген емеспіз. Мен елімнің амандығын, осы бетпен алға жүре беруін тілеймін!

Бұралып гөзел біздің билегенде,

Өзбектің асқақ әні тербегенде,

Қол соқпай дәті шыдап тұра алар,

Құрбылар, айтындаршы қандай пенде?!

**1-жүргізуші: Ән: «Бари гал» орындайтын Алтынғаным Сағидоллақызы**

**2-жүргізуші:**Ендігі сөзді ұйғыр мәдени орталығына берейік.

        **Айда**

**Ұйғыр мәдени орталығынын өкілі:**Ұйғырларды таранчы деп атайды. Ұйғырлардың мекені - Шығыс Түркістан, қазіргі Шыңжаң Ұйғыр автономиясы, онда 12 млн. ұйғыр тұрады екен. Олар 3 топка бөлінеді: хотандык, турфандык, қашғарлық. Қазақстандағы, яғни Алматы облысы бойындағы жер аударылып келген ұйғырларды жетісулық деп атайды. Олардың алғашқы легі сонау 1876-77 жылдары Жоңғар хандығы жойылғаннан кейін Цин империясына қарсы көтерілістен соң бәрі Жетісуға өтуімен басталды. Қазақтардың кеңдігі мен бауырмалдығының арқасында біздің ұйғыр халқы да өсіп өніп, жақсы тіршілік кешуде.

Қазақстанды өз Отаны санайды. Еліміз табиғи ресурстарға бай. Ал байлықтың ең үлкені - халықтар достығы. Біз осы достықты нығайтып, бір-бірімізді құрметтеп, еліміздің ертеңі үшін қызмет етуіміз керек. Жасасын, жүрегі кең, бауырмал қазақ елі!

**2-жүргізуші: Грузин ұлтының өкіліне сөз берейік**

Жетісу ,Сарыарқа  жерінде  ата-бабаларымыз  қалай келіп тұрақтап қалғаны  тарихтан  мәлім. Қазақтардың  кеңдігі мен бауырмалдылығы ның  арқасында  біздің  грузия халқы да өсіп-өніп  жақсы  тіршілік  кешуде. Мына  біздің  аталарымыз,көптеген  қиын  жағдайларда  бастарынан  өткерді. Олардың  біраз  ұрпақтары қонақжай  қазақ  халқының  жерінде  тұрақтап  қалды.

**Би шешен биін билейді*.***

***Айнел*:Кәріс халқынын өкілі сөз алады.**Кәрістер коре сарам, часон сарам, ханчук сарам болып үшке бөлінеді. Кәрістердің Қазақстанға келуі сол сталиндік репрессия кезінде Қиыр Шығыстан депортацияға ұшырауынан басталады. (Осы кезде бір бала шығып корей ақыны Ен Сен Неннің өлеңін оқиды).

1937жыл еді.

Поезд жүйткіп келеді.

Терезеден тұрмын қарап таңдана:

Дала, дала, кең дала.

Содан кейін азаптан торыққаным есімде,

Содан кейін қазақтарға жолыққаным есімде.

Құшақ жайып қарсы алғаны есімде,

Құрмет қылып ән салғаны есімде.

Жоқ, ұмытпан,

¥мыта алман жандарды ол,

Достықтың отымен жүрегімді жылытқан.

Қазакстан! Гүлстан! Ғажапстан! Күнстан!

Жеттім сенде арманыма аңсаған.

Қарыздармын. Бас иемін мен саған.

Бас иемін сенде туып,

Сенде ержетіп оқыған,

Саган келіп ес жинаған өзімдей

Кәрістердің атынан.

**1-жүргізуші:**

Бәрекелді, қандай өлең!

        **Айназым**

**Украин мәдени орталығының өкілі:** Мүмкіндікті пайдалана отырып айтарым: қашанда жүзіміз жарқын, көңіліміз шат болып жүру үшін ұлтаралық ынтымақтастықты нығайту, жалған   айтпай   берген   уәдені   орындау   басты парызымыз екенін ұмытпайық. Құдайға шүкір, конституциялық құқығымыз да ел қатарлы қорғалуда. Біз қазақстандықтар бейбіт өмірде, жақсы тұрмыста адамша өмір сүргенді қалаймыз. Ешкім ешқашанда ұрыс-керіс, жанжал, айғай-шумен жақсы тұрмыс жасай алмайды. Жасасын достықты жақтаған Қазақ елі!

        **Әсемгул:**

Түріктер сталиндік репрессия кесірінен Грузияның оңтүстігі Месхет деген жерден Қазақстанға жер аударылған. Түрік мәдени орталығы Алматыда 1991 жылы кұрылған.

        **Түрік мәдени орталыгының өкілі қазақ тілінде өлең оқиды.**

Түркістан Түркістан - екі дүние есігі ғой,

Түркістан - ер түріктің бесігі ғой.

Тамаша Түркістандай жерде туған,

Түріктің Тәңір берген несібі ғой.

Ертеде Түркістанды Тұран дескен,

Тұранда ер түрігім туып өскен.

Тұранның тағдыры бар толқымалы,

Басынан көп тамаша күндер кешкен.

Тұранға жер жүзінде жер жеткен бе,

Түрікке азаматта ел жеткен бе?!

Кең ақыл отты қайрат, жүйрік қиял,

Тұранның ерлеріне ер жеткен бе?

  **2-жүргізуші**    **Ән:      «Ағайынбыз бәріміз» орындайтын: Рафхат Рашидұлы**

**1-жүргізуші:**  Қазақта "Отаны бірдің - тілегі бір, жүрегі бір" деген жақсы сөз бар. Жүзі басқа болса да жүрегі бір, тілі басқа болса да тілегі бір, атасы басқа болса да Отаны бір қаншама ұлттар мен ұлыстарды біріктіріп, дүние жүзі мойындап отырған Қазақстан атты елміз!

**2-жүргізуші:**Қайта оралып өткенім, қайта жанып өшкенім, қайта түлеп көктедім. Ендігі бізге керегі ынтымақты-ырысты, берекелі-бірлікті, бір жағадан бас, бір жеңнен қол шығарған, татулық туын ұстаған, басынан бағы ұшпаған еліндегі таныштықты, жеріндегі ырыс-құтты сақтайтын, басқа елдер санасатын, түсінісіп жарасатын терезесі тең, керегесі кең ел еді. Алыс-жақын шетелдерде, бабаларым ат ізін салмаған мекендер де Қазақстанды танып, назарына алып жатыр. Бірлігіме әлі талай ел қызығар!

 **1-жүргізуші:**Бірінші мамыр!
Достықтың ұлы мейрамы
Тоғысар сенде жандардың ізгі ойлары
Татулық пенен бірлікке ынтымақ, адамзат,
Өзіңді сәнмен қошемет етіп тойлайды!

**2-жүргізуші:**Ынтымағы жарасқан береке күн,
Білдіреді болашақ ел ертеңін.
Татулық пен достығың арта берсін.
Құтты болсын бүгінгі мереке күн. **1-жүргізуші:** «Ел бірлігі – ең асыл қасиет. Бірлік, ынтымақ, сабырлылық пен парасаттылық, ең алдымен өзімізге – қазақтарға керек» деп көрегенділікпен Елбасымыз айтқандай, біз сияқты көпұлтты мемлекеттің даму болашағының бір көзі – Қазақстан халықтарының бірлігі. **2-жүргізуші:** Қазақстан сияқты жас мемлекеттің өркендеуінің бір кепілі еліміздегі ынтымақтастық пен бейбіт өмір! **1-жүргізуші:** Ендеше, бейбітшілік жасасын!

**2-жүргізуші:** Ынтымақтастық жасасын!

**1-жүргізуші:**Қазақстан жасасын!

**Ән: «Бірліктің туы» орындайтын:Жансерік Альбертұлы**

**І-жүргізуші:**   «Бірлік бар жерде бақыт бар», «Ынтымақ-достық кепілі»
Отан - әр адамның жүрегіне жылы тиер қасиетті сөз. Адам жүрексіз өмір сүре алмайды. Отан - біздің туған жеріміз, өзіміздің туған-туысқанымыз, дос- жаранымыз бен тұратын еліміз.

**2-жүргізуші:** «Қазақта бірлік болмай,тірлік болмайды»-деген ұлағатты ұғым бар.Ендеше елімізде бейбіт өмір сүріп жатқан ұлттармен ұлыстар өкілдерінің татулығы артып,Қазақ елінің нығайып,өркендеуіне өз үлесімізді қоса берейік.

**1-жүргізуші: Тәрбие сағатымызды қорытындылау үшін тәрбие ісінің меңгерушісі Самал Маратқызына береміз**

**2-жүргізуші: Көңіл қойып тыңдағандарыңызға көп-көп рахмет**

Реклама16+  **Сүйіндік жалпы орта мектебі**

***«Қазақстан –бірлік пен татулықтың мекені»***

**Тәрбие сағаты**

**Сынып жетекші: Гулбахрам Ғайнеденқызы**

**Сыныбы: 10 б**

****

|  |
| --- |
|      |

*.*

Мақсаты:Оқушыларға Қазақстан Республикасы әлемде ең алғашқы

мемлекеттердің бірі болып сырттан келген басқа ұлт өкілдеріне алтын бесік

болғандығын ұғындыру.Қазақстандық патриотизмге, елін, жерін сүюге және

халқын құрметтеуге тәрбиелеу. Басқа ұлт өкілдерінің мәдениетін, әдет-

ғұрпын сыйлауға үйрету

Сценарий көрнекілігі:қанатты сөздер, гүлдер, шарлар, ұлттық киімдер

Сценарий барысы:І жүргізуші: Қайырлы күн, ардақты ұстаздар!

Осымен, бүгінгі мерекелік кешімізді аяқтаймыз

І-ІІ жүргізуші: Сау - саламатта болыңыздар!